AIŠKINAMASIS MEMORANDUMAS

1. PASIŪLYMO APLINKYBĖS

(1) Bendros žuvininkystės politikos (BŽP) taikymo sritis apima žuvininkystės ir akvakultūros produktams taikomas Europos Sąjungos autonomines prekybos priemones. Kadangi šiuo metu vyksta BŽP reforma, turėtų būti peržiūrėtos ir žuvininkystės produktams taikomos autonominės prekybos priemonės, kad laikantis BŽP reformos tikslų[1] būtų užtikrintas tolesnis paprastinimas ir didesnis lankstumas, skaidrumas bei nuoseklumas.

(2) Tam tikrų žuvininkystės produktų tiekimas ES daugiausia priklauso nuo importo. Per paskutinius 15 metų, norėdama patenkinti žuvininkystės produktų suvartojimo poreikius, ES tapo labiau priklausoma nuo importo: ES apsirūpinimo žuvininkystės produktais lygis sumažėjo nuo 57 % iki 38 %. Pagrindinis žuvininkystės ir akvakultūros produktams taikomų autonominių prekybos priemonių tikslas - sudaryti sąlygas ES žuvų perdirbimo pramonei importuoti toliau perdirbti skirtas žaliavas iš trečiųjų šalių, taikant sumažintus muitus arba jų visai netaikant.

(3) Šiuo reglamentu bus atitinkamai pakeistos, sujungtos ir pataisytos trys šiuo metu žuvininkystės produktams taikomos autonominių kvotų nustatymo ir muitų tarifų taikymo sustabdymo priemonės:

(4) 2009 m. spalio 26 d. Tarybos reglamentas (EB) Nr. 1062/2009, nustatantis Bendrijos autonomines tarifines kvotas tam tikriems žuvininkystės produktams ir numatantis tų kvotų valdymą 2010–2012 m. bei panaikinantis Reglamentą (EB) Nr. 824/2007[2], kad būtų užtikrintos tinkamos tam tikrų žuvininkystės produktų tiekimo ES pramonei sąlygos.

(5) 1999 m. gruodžio 17 d. Tarybos reglamento (EB) Nr. 104/2000 dėl bendro žuvininkystės ir akvakultūros produktų rinkų organizavimo[3] 28 straipsnis ir VI priedas, kuriais nustatoma muitų tarifų taikymo sustabdymo tam tikriems žuvininkystės produktams (7 produktams) tvarka.

(6) 2011 m. gruodžio 19 d. Tarybos reglamentas (ES) Nr. 1344/2011, kuriuo sustabdomas autonominių Bendrojo muitų tarifo muitų taikymas tam tikriems žemės ūkio, žuvininkystės ir pramonės produktams ir kuriuo panaikinamas Reglamentas (EB) Nr. 1255/96[4], kuriuo kai kuriems žuvininkystės produktams (5 produktams) sustabdomas muitų tarifų taikymas.

(7) Vietoj šiuo metu galiojančio tam tikrų muitų tarifų taikymo sustabdymo bus nustatytos pakankamai didelės kvotos, kad ES perdirbėjams būtų užtikrintas nuspėjamumas.

2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

Siekdami užtikrinti tiekimą ES žuvų perdirbimo pramonei, ES perdirbėjai ir kai kurios ES valstybės narės paprašė, kad žuvininkystės produktams būtų ir toliau taikomos autonominės prekybos priemonės.

2011 m. rugsėjo–2012 m. vasario mėn., vykstant Žuvininkystės ir akvakultūros patariamojo komiteto posėdžiams, buvo surengtos konsultacijos su ES gamintojais ir perdirbėjais.

Konsultacijos su ES valstybėmis narėmis vyko per 2011 m. spalio–2012 m. sausio mėn. surengtus Tarybos reglamente (EB) Nr. 104/2000 numatyto komiteto posėdžius.

Žuvininkystės produktams taikomos vienašalės su prekyba susijusios priemonės neseniai įvertintos atlikus Bendro rinkų organizavimo poveikio vertinimą. Be to, šiuo metu galiojanti Tarybos reglamente (ES) Nr. 1344/2011 nurodytiems žuvininkystės produktams taikoma muitų tarifų taikymo sustabdymo priemonė, kurią Europos Komisija, Ekonominių muitų tarifų klausimų grupėje konsultuodamasi su ES valstybėmis narėmis, peržiūri kas 6 mėnesius ir kurios taikymo srityje žuvininkystės produktai sudaro nereikšmingą dalį, ateityje turės būti perkelta į nacionalinę teisę.

Bet kuriuo atveju pagrindinis šio reglamento poveikis - įplaukų į ES biudžetą sumažėjimas, kuris kompensuojamas muitų lengvatomis ir ES žuvininkystės produktų perdirbėjams konkurencinėmis sąlygomis tiekiamomis žaliavomis. Apskaičiuota, kad žuvininkystės produktų importas taikant autonomines tarifines kvotas vidutiniškai sudaro 4,5 % viso ES žuvininkystės ir akvakultūros produktų importo vertės, o žuvininkystės ir akvakultūros produktų, kuriems muitų tarifų taikymas sustabdytas, importas sudaro apie 5,2 % viso ES žuvininkystės produktų importo vertės. Žuvininkystės ir akvakultūros produktams taikant autonomines tarifines kvotas ir muitų tarifų taikymo sustabdymo priemonę per metus įplaukų į ES biudžetą daugiausia gali sumažėti apie 175 mln. EUR.

Tačiau autonominių tarifinių kvotų taikymas ir muitų tarifų taikymo sustabdymas taip pat turėjo teigiamą poveikį ES žuvų perdirbimo pramonės konkurencingumui. Be to, šios priemonės kai kuriuose konkrečiuose ES sektoriuose ir valstybėse padėjo išsaugoti ankstesnes ir kurti naujas darbo vietas ir gamybos galimybes.

3. TEISINIAI PASIŪLYMO ASPEKTAI

Teisinis pagrindas

Sutarties dėl Europos Sąjungos veikimo 31 straipsnis.

Subsidiarumo principas

Bendrojo muitų tarifo muitai priklauso išskirtinei Sąjungos kompetencijai. Todėl toms nuostatoms subsidiarumo principas netaikomas.

Proporcingumo principas

Pasiūlymas atitinka proporcingumo principą dėl toliau nurodytos priežasties.

Muitų sąjungos politika yra bendroji politika, todėl turėtų būti įgyvendinama taikant Tarybos priimtą reglamentą.

4. POVEIKIS BIUDŽETUI

Žr. toliau pateiktą finansinę pažymą.

2012/0174 (NLE)

Pasiūlymas

TARYBOS REGLAMENTAS

dėl priemonių, susijusių su prekyba, kuriomis siekiama 2013–2015 m. užtikrinti tam tikrų žuvininkystės produktų tiekimą Sąjungos perdirbėjams, kuriuo iš dalies keičiami reglamentai (EB) Nr. 104/2000 ir (ES) Nr. 1344/2011 ir panaikinamas Reglamentas (EB) Nr. 1062/2009

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 31 straipsnį,

atsižvelgdama į Europos Komisijos pasiūlymą[5],

kadangi:

(1) bendros žuvininkystės politikos taikymo sritis apima ir žuvininkystės bei akvakultūros produktams taikomas Sąjungos autonomines prekybos priemones. Atsižvelgiant į vykdomą bendros žuvininkystės politikos reformą, reikėtų peržiūrėti ir autonomines prekybos priemones, kad laikantis reformos tikslų būtų sudarytos sąlygos siekti tolesnio paprastinimo ir didesnio skaidrumo bei nuoseklumo;

(2) kai kurių žuvininkystės produktų pasiūla Sąjungoje šiuo metu priklauso nuo importo iš trečiųjų šalių. Per paskutinius 15 metų, norėdama patenkinti žuvininkystės produktų suvartojimo poreikius, Sąjunga tapo labiau priklausoma nuo importo: Sąjungos apsirūpinimo žuvininkystės produktais lygis sumažėjo nuo 57 % iki 38 %. Siekiant nepakenkti Sąjungos žuvininkystės produktų gamybai ir užtikrinti tinkamą tiekimą Sąjungos perdirbimo pramonei, turėtų būti iš dalies arba visiškai sustabdytas muitų tarifų taikymas kai kuriems produktams, laikantis atitinkamo dydžio tarifinių kvotų. Kad Sąjungos gamintojams būtų užtikrintos vienodos veiklos sąlygos, reikėtų atsižvelgti ir į atskirų žuvininkystės produktų padėtį Sąjungos rinkoje;

(3) Tarybos reglamentu (EB) Nr. 1062/2009[6] nustatytos Bendrijos autonominės tarifinės kvotos tam tikriems žuvininkystės produktams ir numatytas tų kvotų valdymas 2010–2012 m. Siekiant užtikrinti tinkamas tiekimo Sąjungos pramonei sąlygas 2013–2015 m., minėtas reglamentas turėtų būti panaikintas ir pakeistas nauju reglamentu;

(4) 1999 m. gruodžio 17 d. Tarybos reglamento (EB) Nr. 104/2000 dėl bendro žuvininkystės ir akvakultūros produktų rinkų organizavimo[7] 28 straipsniu ir VI priedu sustabdomas muitų tarifų taikymas tam tikriems žuvininkystės produktams. Ši priemonė nustos galioti ne vėliau kaip pradėjus taikyti siūlomą naują Europos Parlamento ir Tarybos reglamentą dėl bendro žuvininkystės ir akvakultūros produktų rinkų organizavimo[8]. Siekiant užtikrinti tam tikrų žuvininkystės produktų pasiūlos Sąjungoje tęstinumą, turėtų būti nustatytos autonominės tarifinės kvotos, kurios visiškai arba iš dalies pakeistų minėtą muitų tarifų taikymo sustabdymo priemonę. Todėl Reglamento (EB) Nr. 104/2000 28 straipsnis ir VI priedas turėtų būti išbraukti. Kad būtų užtikrintas importo nuspėjamumas ir tęstinumas, naujos autonominės tarifinės kvotos turėtų būti pakankamo dydžio;

(5) 2011 m. gruodžio 19 d. Tarybos reglamentu (ES) Nr. 1344/2011, kuriuo sustabdomas autonominių Bendrojo muitų tarifo muitų taikymas tam tikriems žemės ūkio, žuvininkystės ir pramonės produktams ir kuriuo panaikinamas Reglamentas (EB) Nr. 1255/96[9], muitų tarifų taikymas sustabdomas kai kuriems žuvininkystės produktams. Siekiant padidinti žuvininkystės produktams taikomų Sąjungos autonominių lengvatų sistemos ir procedūrų nuoseklumą ir jas racionalizuoti, turėtų būti nustatytos autonominės tarifinės kvotos, kurios pakeistų minėtą muitų tarifų taikymo sustabdymo priemonę. Todėl iš Reglamento (EB) Nr. 1344/2011 priedo turėtų būti išbraukti su žuvininkystės produktais susiję įrašai. Kad būtų užtikrintas importo nuspėjamumas ir tęstinumas, naujos autonominės tarifinės kvotos turėtų būti pakankamo dydžio;

(6) reikėtų užtikrinti, kad visi Sąjungos importuotojai vienodomis sąlygomis ir nuolat galėtų naudotis šiame reglamente numatytomis tarifinėmis kvotomis, o kvotoms nustatytos muito normos turėtų būti taikomos visam atitinkamų produktų importui į visas valstybes nares, kol tarifinės kvotos bus išnaudotos;

(7) siekiant užtikrinti bendro tarifinių kvotų valdymo veiksmingumą, valstybėms narėms turėtų būti leidžiama naudotis reikiamais kvotos kiekiais, atitinkančiais jų faktinį importą. Taikant šį valdymo būdą būtinas glaudus valstybių narių ir Komisijos bendradarbiavimas, todėl reikėtų, kad Komisija galėtų stebėti kvotų naudojimo tempą ir apie jį informuotų valstybes nares;

(8) 1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą[10], įgyvendinimo nuostatas, numatoma tarifinių kvotų valdymo sistema, pagrįsta išleidimo į laisvą apyvartą deklaracijų priėmimo datų chronologine tvarka. Šiuo reglamentu leidžiamas naudoti tarifines kvotas Komisija ir valstybės narės turėtų valdyti pagal tą sistemą,

PRIĖMĖ ŠĮ REGLAMENTĄ:

1 straipsnis

1. Priede išvardytų produktų importo muitų taikymas sustabdomas, laikantis jame nurodytų tarifinių kvotų, muito normų konkretiems laikotarpiams ir kiekių.

2 straipsnis

1 straipsnyje nurodytos tarifinės kvotos administruojamos pagal Reglamento (EEB) Nr. 2454/93 308a ir 308b straipsnius ir 308c straipsnio 1 dalį.

3 straipsnis

Komisija ir valstybių narių muitinės institucijos glaudžiai bendradarbiauja siekdamos užtikrinti tinkamą šio reglamento taikymo valdymą ir kontrolę.

4 straipsnis

1. Reglamentas (EB) Nr. 1062/2009 panaikinamas.

2. Reglamento (EB) Nr. 104/2000 28 straipsnis ir VI priedas išbraukiami.

3. Reglamento (ES) Nr. 1344/2011 priedo įrašai, susiję su žuvininkystės produktais, kurių TARIC kodai yra 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 ir 1605 10 00 19, išbraukiami.

5 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas nuo 2013 m. sausio 1 d. iki 2015 m. gruodžio 31 d.

Šis reglamentas privalomas visas ir tiesiogiai taikomas visose valstybėse narėse.

Priimta Briuselyje

Tarybos vardu

Pirmininkas

PRIEDAS

Eilės Nr. || KN kodas || TARIC kodas || Aprašas || Metinis kvotos kiekis (tonomis) || Kvotos muitas || Kvotos galiojimo laikotarpis

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Menkės (Gadus morhua, Gadus ogac, Gadus macrocephalus) ir Boreaogadus saida rūšies žuvys, išskyrus jų kepenis, ikrus (su kiaušidės plėvelės apvalkalu) ir pienius, šviežios, atšaldytos arba užšaldytos, skirtos perdirbti (1) (2) || 60 000 || 0 % || 2013 1 1–2015 12 31

09.2765 || ex 0305 62 00 ex 0305 69 10 || 20 25 29 10 || Menkės (Gadus morhua, Gadus ogac, Gadus macrocephalus) ir Boreogadus saida rūšies žuvys, sūdytos arba užpiltos sūrymu, išskyrus vytintas arba rūkytas, skirtos perdirbti (1) (2) || 2 600 || 0 % || 2013 1 1–2015 12 31

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Menkės (Gadus morhua, Gadus macrocephalus), užšaldyta filė ir užšaldyta mėsa, skirtos perdirbti (1) (2) || 23 000 || 0 % || 2013 1 1–2015 12 31

09.2761 || ex 0304 79 50 ex 0304 79 90 ex 0304 99 99 || 10 11 17 85 || Ilgauodegės menkės (Macruronus spp.), užšaldyta filė ir kita užšaldyta mėsa, skirtos perdirbti (1) (2) || 20 000 || 0 % || 2013 1 1–2015 12 31

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Pandalus borealis rūšies krevetės, su geldelėmis arba be geldelių, šviežios, atšaldytos arba užšaldytos, skirtos perdirbti; išvirtos ir nuluptos, skirtos perdirbti (1) (2) (4) || 33 300 || 0 % || 2013 1 1–2015 12 31

09.2800 || ex 16052190 ex16052900 || 55 60 || Pandalus jordani rūšies krevetės, išvirtos ir nuluptos, skirtos perdirbti (1) (2) (4) || 5 000 || 0 % || 2013 1 1–2015 12 31

09.2802 || ex 03061792 ex 03062799 || 10 10 || Penaeus Vannamei rūšies krevetės, su geldelėmis arba be geldelių, šviežios, atšaldytos arba užšaldytos, skirtos perdirbti (1) (2) || 20 000 || 0 % || 2013 1 1–2015 12 31

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Jūrinės lydekos (Merluccius spp., išskyrus Merluccius merluccius, Urophycis spp.) ir juodosios kongrijos (Genypterus blacodes), užšaldytos, skirtos perdirbti (1) (2) || 12 000 || 0 % || 2013 1 1–2015 12 31

09.2774 || ex 0304 74 19 ex 0304 95 50 || 10 20 || Jūrinės lydekos (Merluccius productus), užšaldyta filė ir kita mėsa, skirtos perdirbti (1) (2) || 12 000 || 0 % || 2013 1 1–2015 12 31

09.2770 || ex 0305 63 00 || 10 || Argentininiai ančiuviai (Engraulis anchoita), sūdyti arba užpilti sūrymu, išskyrus vytintus ar rūkytus, skirti perdirbti (1) (2) || 1 500 || 0 % || 2013 1 1–2015 12 31

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Silkės (Clupea harengus, Clupea pallasii), kurių vienos dalies svoris didesnis nei 100 g arba kurių vienos filė puselės (juostelės) svoris didesnis nei 80 g, išskyrus jų kepenis, ikrus (su kiaušidės plėvelės apvalkalu) ir pienius, skirtos perdirbti (1) (2) || 15 000 || 0 % || 2013 10 1–2013 12 31 2014 10 1–2014 12 31 2015 10 1–2015 12 31

09.2792 || ex 1604 12 99 || 31 41 || Silkės, pagardintos prieskoniais ir (arba) marinuotos acte, užpiltos sūrymu, skirtos perdirbti (1) (2) || 10 000 || 6 % || 2013 1 1–2015 12 31

09.2790 || ex 1604 14 16 || 20 30 40 95 || Tunų ir dryžųjų tunų nugarinė, skirta perdirbti (1) (2) || 20 000 || 0 % || 2013 1 1–2015 12 31

09.2762 || ex 0306 11 90 ex 0306 21 90 || 10 10 || Langustai ir kiti jūriniai vėžiai (Palinurus spp., Panulirus spp., Jasus spp.), gyvi, atšaldyti, užšaldyti, skirti perdirbti (1) (2) (3) || 200 || 6 % || 2013 1 1–2015 12 31

09.2785 || ex 0307 49 59 ex 0307 99 11 || 10 10 || Kalmarų kūnas (5) (Ommastrephes spp. (išskyrus Ommastrephes sagittatus), Nototodarus spp., Sepioteuthis spp.) ir Illex spp., užšaldyti, su odelėmis ir pelekais, skirti perdirbti (1) (2) || 45 000 || 0 % || 2013 1 1–2015 12 31

09.2786 || ex 0307 49 59 ex 0307 99 11 || 20 20 || Kalmarai (Ommastrephes spp. (išskyrus Ommastrephes sagittatus), Nototodarus spp., Sepioteuthis spp.) ir Illex spp., užšaldyti, visi arba tik čiuptuvai ir pelekai, skirti perdirbti (1) (2) || 2 000 || 0 % || 2013 1 1–2015 12 31

09.2777 || ex 0303 67 00 ex 0304 75 00 ex 0304 94 90 || 10 20 20 || Aliaskinės rudagalvės menkės (Theragra chalcogramma), užšaldytos, užšaldyta filė ir kita užšaldyta mėsa, skirtos perdirbti (1) (2) || 260 000 || 0 % || 2013 1 1–2015 12 31

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimiai, užšaldyti, skirti perdirbti (1) (2) || 40 000 || 0 % || 2013 1 1–2015 12 31

09.2746 || ex 0302 89 90 || 30 || Purpuriniai rifešeriai (Lutjanus purpureus), švieži, atšaldyti, skirti perdirbti (1) (2) || 1 500 || 0 % || 2013 1 1–2015 12 31

09.2748 || ex 0302 90 00 ex 0303 90 90 ex 0305 20 00 || 95 91 11 || Žuvų ikrai (su kiaušidės plėvelės apvalkalu) ir pieniai, švieži, atšaldyti arba užšaldyti, sūdyti arba užpilti sūrymu || 10 000 || 0 % || 2013 1 1–2015 12 31

09.2750 || ex 1604 32 00 || 10 || Plauti, išvalyti nuo lipnių organų ir sūdyti arba užpilti sūrymu ikrai, skirti perdirbti (1) || 5 000 || 0 % || 2013 1 1–2015 12 31

09.2764 || ex 1604 11 00 || 20 || Rytinės lašišos (Oncorhynchus spp.), skirtos perdirbimo pramonei pastoms ar paštetams gaminti (1) || 1 200 || 0 % || 2013 1 1–2015 12 31

09.2784 || ex 1605 10 00 || 11 19 || „King“ (Paralithodes camchaticus), „Hanasaki“ (Paralithodes brevipes), „Kegani“ (Erimacrus isenbecki), „Queen“ ir „Snow“ (Chionoecetes spp.), „Red“ (Geryon quinquedens), „Rough stone“ (Neolithodes asperrimus), Lithodes santolla, „Mud“ (Scylla serrata), „Blue“ (Portunus spp.) rūšių krabai, virti vandenyje, be kiautų, užšaldyti arba neužšaldyti, tiesiogiai supakuoti į pakuotes, kurių neto masė ne mažesnė kaip 2 kg || 2 500 || 0 % || 2013 1 1–2015 12 31

(1) Kvotai taikomos sąlygos, nustatytos Reglamento (EEB) Nr. 2454/93 291–300 straipsniuose.

(2) Kvota netaikoma produktams, kuriems numatyta tik viena ar kelios iš šių operacijų:

valymas, skrodimas, uodegų pjaustymas, galvų pjaustymas,

pjaustymas (išskyrus pjaustymą kubeliais, filė gamybą, filė puselių (juostelių) gamybą arba užšaldytų blokų pjaustymą arba užšaldytų sluoksniuotų filė blokų skaldymą),

mėginių ėmimas, rūšiavimas,

ženklinimas,

pakavimas,

atšaldymas,

užšaldymas,

gilus užšaldymas,

atšildymas,

atskyrimas.

Kvota netaikoma produktams, kuriems numatytas apdorojimas arba operacijos, atitinkantys kvotos taikymo sąlygas, jei toks apdorojimas arba operacijos vykdomi mažmeninės prekybos arba viešojo maitinimo lygmeniu.

Kvota taikoma tik žmonėms vartoti skirtiems produktams.

(3) Nepaisant (2) išnašos, produktams, kurių KN kodai 0306 11 90 (TARIC kodas 10) ir 0306 21 90 (TARIC kodas 10), kvota taikoma, jei jie apdorojami atliekant vieną iš šių operacijų arba abi operacijas: užšaldyto produkto padalijimas į dalis, užšaldyto produkto terminis apdorojimas siekiant pašalinti nereikalingas vidaus dalis.

(4) Nepaisant (2) išnašos, produktams, kurių KN kodai 1605 21 90 (TARIC kodai 45 ir 55) ir 1605 29 00 (TARIC kodai 50 ir 60), kvota taikoma, jei jie apdorojami taikant šią operaciją: krevečių perdirbimas naudojant įpakavimo dujas, kaip apibrėžta 2008 m. gruodžio 16 d. Europos Parlamento ir Tarybos reglamento (EB) Nr. 1333/2008 dėl maisto priedų[11] I priede.

(5) Galvakojų moliuskų arba kalmarų kūnas be galvos ir be čiuptuvų.

FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA

1. PASIŪLYMO PAVADINIMAS

Tarybos reglamento dėl priemonių, susijusių su prekyba, kuriomis siekiama 2013–2015 m. užtikrinti tam tikrų žuvininkystės produktų tiekimą Sąjungos perdirbėjams, pasiūlymas

2. BIUDŽETO EILUTĖS

Skyrius ir straipsnis: 1 antraštinė dalis, 12 skyrius, 120 straipsnis.

2012 metams biudžete numatyta suma: 19 171 200 000 EUR.

3. FINANSINIS POVEIKIS

¨ Pasiūlymas finansinio poveikio neturi

x Pasiūlymas neturi finansinio poveikio išlaidoms, tačiau turi finansinį poveikį įplaukoms, kuris yra toks:

(mln. EUR dešimtųjų tikslumu)

Biudžeto eilutė || Įplaukos[12] || 2013 m. || 2014 m. || 2015 m.

120 straipsnis || Poveikis nuosaviems ištekliams || -170 per metus || -175,5 per metus || -180,7 per metus

4. KOVOS SU SUKČIAVIMU PRIEMONĖS

Kai kurių produktų, kuriems taikomas šis Tarybos reglamentas, galutinio naudojimo patikros bus atliktos pagal Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 291–300 straipsnius.

5. KITOS PASTABOS

Pagrindinis šio reglamento poveikis – įplaukų į Europos Sąjungos biudžetą sumažėjimas. Remiantis naujausiais išsamiais statistiniais duomenimis (2010 m.) galima apskaičiuoti, kad dėl šio reglamento įplaukos pirmaisiais trejų metų laikotarpio, prasidedančio 2013 m., metais gali sumažėti 170 mln. EUR. Apskaičiuojant įplaukų sumažėjimą 2014 m. ir 2015 m. remtasi 2013 m. įplaukų sumažėjimu, kuriam pritaikyta 3 % infliacija.

Įplaukų sumažėjimas 2013 m., 2014 m. ir 2015 m. nurodytas grynosiomis sumomis, t. y., iš bendros sumos atskaičius 25 % surinkimo išlaidų.

Nurodyta suma apskaičiuota remiantis didžiausio palankumo muitų normomis ir atsižvelgiant į tai, kad kvotos bus visiškai išnaudotos. Todėl nurodomas didžiausias prarastų įplaukų dydis, nes Bendrija skirtingoms trečiųjų šalių grupėms taiko palankesnes prekybos lengvatas (BLS, BLS+, laisvosios prekybos susitarimą), o produktų pagal kvotas kvotų panaudojimas vidutiniškai sudaro apie 75 %.

Todėl faktinis įplaukų sumažėjimas paprastai būna mažesnis (apytikriai 47 mln. EUR), nes didžiausio palankumo muitų normos nėra taikomos nuolat. Apskaičiuota, kad, importuojant žuvininkystės produktus į ES, taikomas vidutinis mažesnis nei 3 % ad valorem muitas, palyginti su žuvininkystės produktams taikomu 10,9 % vidutiniu didžiausio palankumo muitu.

|| || || || || || || ||

|| PASIŪLYMAS DĖL ŽUVŲ IMPORTO KVOTŲ 2013 m. sausio 1 d.–2015 m. gruodžio 31 d. || || ||

|| APSKAIČIUOTAS TEORINIS PAJAMŲ SUMAŽĖJIMAS (remiantis 2010 m. importo duomenimis) || || ||

|| || ||

|| || || || || || || ||

|| Pasiūlymas 2013–2015 m. (t) || || || || || || ||

Produkto aprašas || Didžiausio palankumo muitas (%) || Kvotos muitas (%) || Importas į ES-27 iš ne ES šalių 2010 m. || Teorinis pajamų sumažėjimas, EUR ||

|| (arba apskaičiuotas vidurkis, jei taikomi skirtingi muitai) || || || ||

|| || || ||

|| || Kiekis || Vertė || Vieneto vertė ||

|| || || || (tonomis) || (tūkst. EUR) || (EUR už toną) ||

|| || || || || || ||

Menkės (Gadus morhua, Gadus ogac, Gadus macrocephalus) ir Boreaogadus saida rūšies žuvys, išskyrus jų kepenis, ikrus (su kiaušidės plėvelės apvalkalu) ir pienius, šviežios, atšaldytos arba užšaldytos, skirtos perdirbti || 60 000 || 12 % || 0 % || 56 842 || 141 448 || 2 488 || 17 916 780 ||

Menkės (Gadus morhua, Gadus ogac, Gadus macrocephalus) ir Boreogadus saida rūšies žuvys, sūdytos arba užpiltos sūrymu, išskyrus vytintas arba rūkytas, skirtos perdirbti || 2 600 || 13 % || 0 % || 3 371 || 12 456 || 3 695 || 1 248 926 ||

Menkės (Gadus morhua, Gadus macrocephalus), užšaldyta filė ir užšaldyta mėsa, skirtos perdirbti || 23 000 || 7,5 % || 0 % || 20 000 || 74 116 || 3 706 || 6 392 505 ||

Ilgauodegės menkės (Macruronus spp.), užšaldyta filė ir kita užšaldyta mėsa, skirtos perdirbti || 20 000 || 11,2 % || 0 % || 30 963 || 48 350 || 1 562 || 3 497 852 ||

Pandalus borealis ir Pandalus jordani rūšies krevetės, su geldelėmis arba be geldelių, šviežios, atšaldytos arba užšaldytos, sandariai įpakuotos arba ne, arba virtos, skirtos perdirbti || 38 300 || 20 % || 0 % || 20 627 || 110 586 || 5 361 || 41 066 988 ||

Penaeus Vannamei rūšies krevetės, su geldelėmis arba be geldelių, šviežios, atšaldytos arba užšaldytos, skirtos perdirbti || 20 000 || 12 % || 0 % || 305 580 || 1 623 166 || 5 312 || 12 748 224 ||

Jūrinės lydekos (Merluccius spp., išskyrus Merluccius merluccius, Urophycis spp.) ir juodosios kongrijos (Genypterus blacodes), užšaldytos, skirtos perdirbti || 12 000 || 15 % || 0 % || 9 837 || 21 408 || 2 176 || 3 917 292 ||

Jūrinės lydekos (Merluccius productus), užšaldyta filė ir kita mėsa, skirtos perdirbti || 12 000 || 6,1 % || 0 % || 10 986 || 18 651 || 1 698 || 1 242 721 ||

Argentininiai ančiuviai (Engraulis anchoita), sūdyti arba užpilti sūrymu, išskyrus vytintus ar rūkytus, skirti perdirbti || 1 500 || 10 % || 0 % || 2 137 || 3 920 || 1 834 || 275 152 ||

Silkės (Clupea harengus, Clupea pallasii), kurių vienos dalies svoris didesnis nei 100 g arba kurių vienos filė puselės (juostelės) svoris didesnis nei 80 g, išskyrus jų kepenis, ikrus (su kiaušidės plėvelės apvalkalu) ir pienius, skirtos perdirbti || 15 000 || 15 % || 0 % || 14 770 || 8 955 || 606 || 1 364 167 ||

Silkės, pagardintos prieskoniais ir (arba) marinuotos acte, užpiltos sūrymu, skirtos perdirbti || 10 000 || 20 % || 6 % || 16 452 || 20 181 || 1 227 || 1 717 323 ||

Tunų ir dryžųjų tunų nugarinė, skirta perdirbti || 20 000 || 24 % || 0 % || 33 153 || 122 560 || 3 697 || 17 744 638 ||

Langustai ir kiti jūriniai vėžiai (Palinurus spp., Panulirus spp., Jasus spp.), gyvi, atšaldyti, užšaldyti, skirti perdirbti || 200 || 12,5 % || 6 % || 189 || 2 899 || 15 339 || 199 402 ||

Kalmarų kūnas (Ommastrephes spp. (išskyrus Ommastrephes sagittatus), Nototodarus spp., Sepioteuthis spp.) ir Illex spp., užšaldyti, su odelėmis ir pelekais, skirti perdirbti || 45 000 || 8 % || 0 % || 27 935 || 80 184 || 2 870 || 10 333 360 ||

Kalmarai (Ommastrephes spp. (išskyrus Ommastrephes sagittatus), Nototodarus spp., Sepioteuthis spp.) ir Illex spp., užšaldyti, visi arba tik čiuptuvai ir pelekai, skirti perdirbti || 2 000 || 8 % || 0 % || 1 589 || 2 061 || 1 297 || 207 527 ||

Aliaskinės rudagalvės menkės (Theragra chalcogramma), užšaldytos, užšaldyta filė ir kita užšaldyta mėsa, skirtos perdirbti || 260 000 || 11,2 % || 0,0 % || 216 956 || 523 033 || 2 411 || 70 201 889 ||

Surimiai, užšaldyti, skirti perdirbti || 40 000 || 14,2 % || 0 % || 37 724 || 77 191 || 2 046 || 11 622 439 ||

Purpuriniai rifešeriai (Lutjanus purpureus), švieži, atšaldyti, skirti perdirbti || 1 500 || 15 % || 0 % || 1 466 || 3 297 || 2 249 || 506 020 ||

Žuvų ikrai (su kiaušidės plėvelės apvalkalu) ir pieniai, švieži, atšaldyti arba užšaldyti, sūdyti arba užpilti sūrymu || 10 000 || 10,5 % || 0 % || 9 076 || 43 795 || 4 825 || 5 066 632 ||

Plauti, išvalyti nuo lipnių organų ir sūdyti arba užpilti sūrymu ikrai, skirti perdirbti || 5 000 || 20 % || 0 % || 3 049 || 55 335 || 18 149 || 18 148 573 ||

Rytinės lašišos (Oncorhynchus spp.), skirtos perdirbimo pramonei pastoms ar paštetams gaminti || 1 200 || 5,5 % || 0 % || 876 || 4 092 || 4 671 || 308 301 ||

„King“ (Paralithodes camchaticus), „Hanasaki“ (Paralithodes brevipes), „Kegani“ (Erimacrus isenbecki), „Queen“ ir „Snow“ (Chionoecetes spp.), „Red“ (Geryon quinquedens), „Rough stone“ (Neolithodes asperrimus), Lithodes santolla, „Mud“ (Scylla serrata), „Blue“ (Portunus spp.) rūšių krabai, virti vandenyje, be kiautų, užšaldyti arba neužšaldyti, tiesiogiai supakuoti į pakuotes, kurių neto masė ne mažesnė kaip 2 kg || 2 500 || 8 % || 0 % || 1 979 || 14 716 || 7 436 || 1 487 216 ||

IŠ VISO || netaikoma || netaikoma || netaikoma || netaikoma || netaikoma || netaikoma || 227 213 927 ||

[1] Daugiau informacijos apie BŽP reformą, t. y., Komisijos pasiūlymus, poveikio vertinimus, rasite http://ec.europa.eu/fisheries/reform/index_en.htm.

[2] OL L 291, 2009 11 7, p. 8.

[3] OL L 17, 2009 1 21, p. 22.

[4] OL L 349,31, 2011 12 31, p. 1.

[5] OL ...

[6] OL L 291, 2009 11 7, p. 8.

[7] OL L 17, 2009 1 21, p. 22.

[8] COM/2011/0416 galutinis.

[9] OL L 349, 2011 12 31, p. 1.

[10] OL L 253, 1993 10 11, p. 1.

[11] OL L 354, 2008 12 31, p. 16.

[12] Tradiciniai nuosavi ištekliai (žemės ūkio muitai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.